Motivációs levél

Tisztelt A Gondolkodás Öröme Alapítvány!

sletteon vagyok, 15 éves, decemberi születésem miatt 9. osztályba járok.

A Friedrich Schiller Német Nemzetiségi Gimnázium tanulója vagyok. Tavasszal sikeres német nyelvvizsgát tettem, B1 szintű biztos tudásról van bizonyítványom.

Kilencedik éve tanulom az angol nyelvet, jövő tavasszal a B2 szint megszerzése a célom.

Az Önök által meghirdetett TechTábor részese szeretnék lenni!

Már egészen kicsi korom óta érdekel a számítástechnika. Az általános iskolai tanulmányaim mellett két éven keresztül részt vettem a Logiscool tanfolyamán. Itt megismerkedtem a programozás gondolatmenetével.

Hamarosan azonban lassúnak és kevésnek bizonyult a Logiscool tanmenete számomra. Így aztán a magam által kijelölt témakörök alapján folytattam képzésemet.

Kezdetben a saját weboldalam létrehozása volt a cél. Ennek érdekében megismerkedtem a HTML és a JavaScript nyelvekkel, majd rátértem a Java programozási nyelvre. Ez utóbbival a mai napig foglalkozom, Android alkalmazás fejlesztés kapcsán.

Mindeközben egy új nyelvet próbáltam ki, a C++-t. Ennek folyamán kóstoltam bele a játék programozásba az Unreal Engine keretében. Ez azonban nem nyerte el a tetszésemet, így tovább léptem a szoftver programozás felé. Ennek eszközeként a Qt-t használtam.

A mai napig is ezt használom, evvel alkottam meg például a saját webböngésző programomat.

A programozáson kívül a hackelés is nagyon érdekel. Ehhez azonban meg kellett ismerkednem a Linux világával is. Raspberry Pi-ommal kényelmesen tudtam tanulmányozni a Linuxot. Nemcsak a Linux lett a barátom, a szerverek szoftverbeli felépítésének és a TCP/IP protokolljának ismeretével is rendelkezem.

Ezen a nyáron saját gépre tettem szert. Ez lényegesen megkönnyítette a helyzetemet. Lehetőségem nyílt a Linux mélyebb megismerésére.

Idáig minden projektemet egyedül készítettem el. Nagyon vágyom a közösségi munka lehetőségére. Érdekel a tábor megfogalmazott célja, a mentorok adta feladatok megoldásának lehetősége. Szeretném végre próbára tenni tudásomat és lehetőség szerint még több tudásra szert tenni.

Minthogy az informatika szenvedélyesen érdekel.

2017. 09. 30.

Tisztelettel:

sletteon